CELEX: 62013TN0261
Language: lv
Date: 2013-05-03 00:00:00
Title: Lieta T-261/13: Prasība, kas celta 2013. gada 3. maijā — Nīderlande/Komisija

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 189/29
            
         Prasība, kas celta 2013. gada 3. maijā — Nīderlande/Komisija
   (Lieta T-261/13)
   2013/C 189/59
   Tiesvedības valoda — holandiešu
   
      Lietas dalībnieki
   
   
      Prasītāja: Nīderlandes Karaliste (pārstāvji — M. Bulterman un J. Langer)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Regulu Nr. 119/2013, ciktāl Regulas Nr. 119/2013 1. panta 2. punkts nav nodalāms no pārējiem noteikumiem. Regulas Nr. 119/2013 1. panta 2. punkts pauž šīs regulas būtību un tādēļ, ja 1. panta 2. punkts tiek atcelts, tā zaudē nozīmi;
            
         
               —
            
            
               pakārtoti, atcelt Regulas Nr. 119/2013 1. panta 2. punktu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza piecus pamatus.
   
               1)
            
            
               Ar pirmo pamatu tiek apgalvots, ka ir pārkāpts Regulas Nr. 2494/95 (1) 5. panta 3. punkts, jo Eurostat tiek norādīts kā vienība, kas izstrādā un atjaunina pamatnostādnes.
            
         
               2)
            
            
               Ar otro pamatu tiek apgalvots, ka ir pārkāpts LES 13. panta 2. punkts, jo Eurostat tiek pilnvarots izstrādāt un atjaunināt juridiski saistošas pamatnostādnes.
            
         
               3)
            
            
               Ar trešo pamatu tiek apgalvots, ka ir pārkāpts LESD 338. panta 1. punkts, nemainīgas nodokļu likmes saskaņoto patēriņa cenu indeksu noteikšanai (NNL SPCI) izmantojot pamatnostādnes un nevis kādu no LESD 288. pantā norādītajiem juridiskajiem instrumentiem.
            
         
               4)
            
            
               Ar ceturto pamatu tiek apgalvots, ka ir pārkāpts Regulas Nr. 2494/95 5. panta 3. punkts un 14. panta 3. punkts, skatīti kopā ar Lēmuma 1999/468 (2) 5.a pantu, paredzot citu procedūru, nevis regulējuma procedūru ar kontroli.
            
         
               5)
            
            
               Ar piekto pamatu tiek apgalvots, ka ir pārkāpts LESD 291. pants, skatīts kopā ar Regulu Nr. 182/2011 (3), pamatnostādņu izstrādei un atjaunināšanai neparedzot Regulā Nr. 182/2011 noteikto procedūru.
            
         
      (1)  Padomes 1995. gada 23. oktobra Regula (EK) Nr. 2494/95 par saskaņotajiem patēriņa cenu indeksiem (OV L 257, 1. lpp.).
   
      (2)  Padomes 1999. gada 28. jūnija Lēmums 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (OV L 184, 23. lpp.).
   
      (3)  Eiropas Parlamenta un Padomes 2011. gada 16. februāra Regula (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 13. lpp.).